laion/Wikipedia-Exotic huggingface dataset:
שבירת הלוחות

סיפור שבירת הלוחות שהתרחש בשבעה עשר בתמוז מתאר את שבירת לוחות הברית בידי משה. הסיפור מופיע בספר שמות, פרק ל"ב. בסוף פרק ל"א משה מקבל את לוחות הברית מאלוהים. ערך מורחב – חטא העגל בתחילת פרק ל"ב מסופר על העם שראו שמשה מתעכב, והחליטו להכין פסל אלילי במקומו ולסגוד לו. העם נותן לאהרן זהב והוא יוצר ממנו עגל. "וַיַּרְא הָעָם כִּי-בֹשֵׁשׁ מֹשֶׁה לָרֶדֶת מִן-הָהָר וַיִּקָּהֵל הָעָם עַל-אַהֲרֹן וַיֹּאמְרוּ אֵלָיו קוּם עֲשֵׂה-לָנוּ אֱלֹהִים אֲשֶׁר יֵלְכוּ לְפָנֵינוּ כִּי-זֶה מֹשֶׁה הָאִישׁ אֲשֶׁר הֶעֱלָנוּ מֵאֶרֶץ מִצְרַיִם לֹא יָדַעְנוּ מֶה-הָיָה לוֹ. וַיֹּאמֶר אֲלֵהֶם אַהֲרֹן, פָּרְקוּ נִזְמֵי הַזָּהָב אֲשֶׁר בְּאָזְנֵי נְשֵׁיכֶם בְּנֵיכֶם וּבְנֹתֵיכֶם וְהָבִיאוּ, אֵלָי. וַיִּתְפָּרְקוּ כָּל-הָעָם אֶת-נִזְמֵי הַזָּהָב אֲשֶׁר בְּאָזְנֵיהֶם וַיָּבִיאוּ אֶל-אַהֲרֹן. וַיִּקַּח מִיָּדָם, וַיָּצַר אֹתוֹ בַּחֶרֶט וַיַּעֲשֵׂהוּ עֵגֶל מַסֵּכָה וַיֹּאמְרוּ אֵלֶּה אֱלֹהֶיךָ יִשְׂרָאֵל אֲשֶׁר הֶעֱלוּךָ מֵאֶרֶץ מִצְרָיִם." — ספר שמות, פרק ל"ב, פסוקים א'–ד' למחרת, כאשר משה ירד מֵהַר סיני, משה ראה את חטא העגל והתמלא כעס על כך שכפרו באלוהים, ושבר את לוחות הברית. לאחר מכן משה לקח את עגל הזהב, טחן אותו לאבקה דקה, השליך את האבקה על פני המים והשקה בהם את בני ישראל. וַיְהִי כַּאֲשֶׁר קָרַב אֶל הַמַּחֲנֶה וַיַּרְא אֶת הָעֵגֶל וּמְחֹלֹת וַיִּחַר אַף מֹשֶׁה וַיַּשְׁלֵךְ מידו [מִיָּדָיו] אֶת הַלֻּחֹת וַיְשַׁבֵּר אֹתָם תַּחַת הָהָר. וַיִּקַּח אֶת הָעֵגֶל אֲשֶׁר עָשׂוּ וַיִּשְׂרֹף בָּאֵשׁ וַיִּטְחַן עַד אֲשֶׁר דָּק וַיִּזֶר עַל פְּנֵי הַמַּיִם וַיַּשְׁקְ אֶת בְּנֵי יִשְׂרָאֵל. — ספר שמות, פרק ל"ב, פסוקים י"ט–כ' בנוסף הוא אסף אליו את שבט לוי, שלא עבדו לעגל, ובקריאת ”מִי לַה' אֵלָי” (פס' כ"ו) הורה להם להרוג את כל אלו שעבדו לעגל. בני לוי הרגו כ־3,000 איש, כאשר בנוסף מתו מספר לא ידוע במגפה, ועל פי דרשת חז"ל גם עקב שתיית המים. משה היה בהר סיני 40 יום ו-40 לילה
רודולף קרפאטי

רודולף קרפאטי (בהונגרית: Kárpáti Rudolf; בודפשט, 17 ביולי 1920 – בודפשט, 1 בפברואר 1999) היה סייף הונגרי אלוף אולימפי בעל 6 מדליות זהב ב-4 אולימפיאדות (לונדון 1948, הלסינקי 1952, מלבורן 1956 ורומא 1960), אלוף עולם בעל 13 מדליות, מהן 8 זהב, שופט, מנהל ספורט וקצין צבא. רודולף קרפאטי היה אחד הספורטאים המצליחים ובעל ההישגים בהיסטורית הספורט של הונגריה. הסיוף שלו התאפיין בכישורים טכניים גבוהים ויוצאי דופן, ברמה גבוהה של בגרות טקטית וחוש קצב יוצא דופן, שהיה ככל הנראה תוצאה ישירה של החוש המוזיקלי הברור שלו. הוא היה שחקן של מועדוני הסיף של BBTE, ואשאש ולאחר מכן של בודפשט הונבד. קרפאטי הוא בעל 7 תוארי אליפות לאומית של הונגריה, 2 בחרב אישי (1948, 1955), 4 בחרב קבוצתי ואחד בדקר קבוצתי. הוא זכה בשש מדליות זהב ב-4 אולימפיאדות: באולימפואדת לונדון (1948) קבוצתי באולימפואדת הלסינקי (1952) קבוצתי באולימפואדת מלבורן (1956) קבוצתי ואישי באולימפואדת רומא (1960) קבוצתי ואישי בהיסטוריה של הספורט בענף זה הוא הצליח לזכות באותה אולימפיאדה פעמיים (כלומר לנצח גם ביחיד וגם בקבוצתי). בעבר רק סייף נוסף הצליח בכך, היהודי-הונגרי ד"ר ינה פוקס (1908, 1912). גם באליפויות העולם זכה בשתים עשרה מדליות בשנים 1954 ו-1961. הוא זכה בחמש זהב קבטצתי בשלוש זהב ביחיד, בנוסף לזכייה ב-3 מדליות כסף ו-2 מדליות ארד. הוא זכה בשתי מדליות זהב גם באליפות האוניברסיאדה. לאחר פרישתו שימש כשופט בינלאומי עד 1976 ולאחר מכן היה שופט ראשי בתחרויות. מ-1961 עד 1991 היה חבר בהנהלת איגוד הסיף ההונגרי. ביוני 1963 מונה למנהל הנבחרת הלאומית של הונגריה בחרב. קרפאטי היה נשיא איגוד הסיף של בודפשט מאז 1977. בשנת 1990 הוזמן להיות גם נשיא הכבוד של מועדון ה-BBTE שהוקם מחדש. הוא היה חבר הנשיאות של הוועד האולימפי ההונגרי (MOB). וכן היה נשיא ענף החרב של פדרציית הסיף הבינלאומית וחבר בוועדת השיפוט. מדליית הספורט של הרפובליקה של הונגריה דרגת זהב (1949) ספורטאי מצטיין של הרפובליקה העממית ההונגרית (1954) ספורטאי השנה ההונגרי (1959, 1960) תג הנצחה של IOC (1988) חבר כבוד של BHSE (1990) טבעת הזיכרון האולימפית של BHSE (1990) מסדר ההצטיינות האולימפי של IOC (1990) אלוף (צבא) בדימוס (1990) חבר במועדון בני האלמוות (1991) חבר לנצח של איגוד הסייף הבינלאומי (1992) חבר כבוד בנשיאות איגוד הסייף ההונגרי (1992) מדליית ההצטיינות של MOB (1994) צלב הקצין של מסדר ההצטיינות של הרפובליקה של הונגריה (1995) טבעת זהב אולימפית MOB (1995) פרס מורשת הונגריה (1998) חבר בהיכל התהילה של הפדרציה הבינלאומית לסייף (2013) פרס רודולף קרפאטי לזכר הסייף ההונגרי הבוגר המצליח ביותר (1999) גביע העולם בחרב לגברים גרביץ'-קובאץ'-קרפאטי כיתת רודולף קרפאטי בבית הספר היסודי ארפאד צ'נאדי מועדון הסייף על שם רודולף קרפאטי רודולף קרפאטי באתר הוועדה האולימפית ההונגרית (MOB) Ki kicsoda a magyar sportéletben? (מיהו מי בחיי הספורט ההונגרי) ISBN 963-495-011-6 מדיה וקבצים בנושא רודולף קרפאטי בוויקישיתוף רודולף קרפאטי, באתר הוועד האולימפי הבין-לאומי רודולף קרפאטי, באתר olympedia.org רודולף קרפאטי, באתר "Find a Grave" (באנגלית)
מרבלוס נקאמבה

מרבלוס נקאמבה (באנגלית: Marvelous Nakamba; נולד ב-19 בינואר 1994) הוא כדורגלן זימבבואי המשחק בעמדת הקשר האחורי בלוטון טאון. נקאמבה נולד בוואנגי שבזימבבואה. נקאמבה התחיל את הקריירה שלו במחלקת הנוער של היילאנדרס. בשנת 2009 חתם בבאנטו רוברס מליגת העל הזימבבואית כאשר הוא בן 15, במדיה שיחק שלוש שנים. ב-24 בדצמבר 2012 נקאמבה חתם בנאנסי מליגת העל הצרפתית והצטרף בהתחלה לקבוצת המילואים של המועדון. ב-9 במאי 2014 נקאמבה ערך את הופעת הבכורה שלו בקבוצה הבוגרת בניצחון 1–3 נגד אנז'ה. ב-13 באוגוסט 2014, נקאמבה חתם לארבע שנים בוויטסה ארנהם מליגת העל ההולנדית. ב-27 בספטמבר ערך את הופעת הבכורה שלו בקבוצה בניצחון 2–6 נגד דורדרכט. ב-20 ביוני 2017, נקאמבה חתם לארבע שנים בקלאב ברוז' מליגת העל הבלגית, תמורת 4 מיליון פאונד. ב-29 ביולי נקאמבה ערך את הופעת הבכורה שלו בקבוצה בניצחון 0–4 נגד לוקרן. ב-1 באוגוסט 2019, נקאמבה חתם לארבע שנים באסטון וילה מהפרמייר ליג תמורת 12 מיליון אירו. ערך את הופעת הבכורה שלו בקבוצה בניצחון 1–6 נגד קרו אלכסנדרה במסגרת גביע ה-EFL. לאחר המשחק, כדורגלן העבר פטר אנדלובו אישר כי יוקם עבורו פסל בעיר הולדתו. בנובמבר 2021 נבחר על ידי האוהדים לשחקן המצטיין של החודש. בצעירותו, נקאמבה שיחק בנבחרת הנוער של זימבבואה. ב-13 ביוני 2015 ערך את הופעת הבכורה שלו בנבחרת זימבבואה בניצחון 1–2 נגד מלאווי. נקאמבה השתתף עם הנבחרת פעמיים בגביע אפריקה לאומות. ויטסה ארנהם הגביע ההולנדי: 2016/2017 קלאב ברוז' ליגת העל הבלגית: 2017/2018 מרבלוס נקאמבה, ברשת החברתית אינסטגרם מרבלוס נקאמבה, באתר Transfermarkt מרבלוס נקאמבה, באתר Soccerway מרבלוס נקאמבה, באתר BDFutbol מרבלוס נקאמבה, באתר WorldFootball.net מרבלוס נקאמבה, באתר National Football Teams מרבלוס נקאמבה, באתר FootballDatabase.eu מרבלוס נקאמבה, באתר ESPN
סטיב יאגו

סטיב פאריד יאגו (בצרפתית: Steeve Farid Yago; נולד ב-16 בדצמבר 1992) הוא כדורגלן בורקינאי המשחק בעמדת הבלם באריס לימסול. יאגו התחיל את הקריירה שלו בטולוז. ב-25 בדצמבר 2012 יאגו ערך את הופעת הבכורה שלו בקבוצה הבוגרת בניצחון 0-1 נגד נאנסי. יאגו שיחק בטולוז 7 וחצי שנים, בהן רשם 122 הופעות. ב-31 בינואר 2019 יאגו הושאל ללה האבר מהליגה הצרפתית השנייה עד לסיום העונה. ב-2 בספטמבר 2019 חתם בקן. ב-1 ביולי 2021, יאגו עזב את צרפת לראשונה בקריירה וחתם באריס לימסול מליגת העל הקפריסאית. יאגו אמנם נולד בצרפת, אך בחר לייצג את בורקינה פאסו מולדת הוריו. ב-23 במרץ 2013 ערך את הופעת הבכורה שלו בנבחרת בורקינה פאסו בניצחון 0-4 נגד ניז'ר. ב-6 בפברואר 2022 הבקיע את שער הבכורה שלו בנבחרת במשחק על המקום השלישי בגביע אפריקה לאומות 2021, בו הפסידה בדו-קרב בעיטות עונשין לקמרון. נכלל בסגל נבחרת בורקינה פאסו לטורניר גביע אפריקה לאומות 2023. מדיה וקבצים בנושא סטיב יאגו בוויקישיתוף סטיב יאגו, באתר Transfermarkt סטיב יאגו, באתר Soccerway סטיב יאגו, באתר BDFutbol סטיב יאגו, באתר WorldFootball.net סטיב יאגו, באתר National Football Teams סטיב יאגו, באתר FootballDatabase.eu סטיב יאגו, באתר ESPN Burkina Faso announce 27-man TotalEnergies AFCON squad באתר קונפדרציית הכדורגל של אפריקה, 22 בדצמבר 2023 (באנגלית)
החיים על המיסיסיפי

החיים על המיסיסיפי (1883) הוא ספר זיכרונות מאת מארק טוויין שנכתב כשהיה נתב אוניות קיטור על נהר המיסיסיפי לפני מלחמת האזרחים האמריקאית. הספר נכתב כספר מסע המספר על השיט במעלה נהר המיסיסיפי מניו אורלינס לסנט פול, שנים רבות לאחר המלחמה. הספר יצא לאור ב-1883, בארצות הברית ובבריטניה במקביל, והוא הספר הראשון שהוגש להוצאה לאור ככתב יד מודפס במכונת כתיבה. לא היה זה טוויין שהשתמש במכונת הכתיבה בעצמו, אלא מזכירתו, איזבל ליון, אשר הקלידה את הספר מכתב היד של טוויין. הספר נפתח בסקירה היסטורית קצרה של הנהר כפי שדווחה על ידי החוקר הספרדי הרננדו דה סוטו בשנת 1542. לאחר מכן מופיעות אנקדוטות על הכשרתו של טוויין כנתב באוניית קיטור, כשוליה של נתב מנוסה בשם הוראס עזרא ביקסבי. בפרק בשם "זמנים עתיקים על המיסיסיפי" שפורסם לראשונה ב-1876, מתאר טוויין בחיבה רבה את מדע הניווט בנהר המיסיסיפי המשתנה ללא הרף. על אף שטוויין היה למעשה בן 21 כשהתחיל את הכשרתו, הוא משתמש בחירות אמנותית כדי לגרום לעצמו להיראות צעיר יותר. בתיאוריו בספר הוא מתייחס לעצמו כ"צעיר" וכ"ילד שברח מהבית" כדי לחפש את מזלו בנהר. במחצית השנייה של הספר מספר טוויין על טיולו, שנים רבות לאחר מכן, באוניית קיטור מסנט לואיס לניו אורלינס, ולאחריו על מסע באוניית קיטור מניו אורלינס לסיינט פול (עם עצירה בעיר הולדתו האניבל). הוא מתאר את התחרות מצד מסילות הברזל והערים החדשות והגדולות, ומוסיף את תצפיותיו ותובנותיו על חמדנות, פתיחות, טרגדיה ואדריכלות גרועה. בנוסף, הוא מספר מספר סיפורים שהם ככל הנראה סיפורי גוזמה. בשנת 1980 עובד הספר כסרט טלוויזיה לטלוויזיה הציבורית האמריקאית. השחקן דייוויד קנל הופיע בתפקיד מארק טוויין, ורוברט לנסינג הופיע בתפקיד הוראס ביקסבי, נתב אוניית הקיטור הוותיק שהדריך את מארק טוויין. בסרט הוצגו סיפורי גוזמה רבים מהספר, שזורים בנרטיב בדיוני. בשנת 2010 עובד "החיים על המיסיסיפי" כמחזמר בימתי, עם תסריט ומילים מאת דאגלס פארקר ולחן מאת דנבר קאסדו. הוא הופק והועלה באותה השנה בקנזס סיטי, מיזורי, ובמחוז דור שבוויסקונסין. בשנת 2013, הוצג Life on the Mississippi, מחזה מוזיקלי מאת פיליפ הול, בבימויה של סוזנה פרייזר ב-Workshop Theater Company בניו יורק. אוניית משוטה אוניית קיטור מדיה וקבצים בנושא החיים על המיסיסיפי בוויקישיתוף החיים על המיסיסיפי, באתר אנציקלופדיה בריטניקה (באנגלית) "The First Typewriter". Rehr, Darryl. אורכב מ-המקור ב-2009-02-01. נבדק ב-2009-02-16. Dobson, James E. (2017). Modernity and Autobiography in Nineteenth-Century America. Palgrave. pp. 9–11. ISBN 978-3-319-67321-9. Twain, Mark; Clemens, Samuel L. (2000). Life on the Mississippi. Mineola, NY: Dover. p. 3. ISBN 978-0-486-41426-3. page 26" De Soto, the first white man who ever saw the Mississippi River, saw it in 1542"
הרודף הנעלם

הרודף הנעלם היא משרה בקהילות היהודיות שתפקיד הנושא בה להגן על הקהילה על ידי חיסולים של מלשינים וכל דבר שיכול להזיק לקהילה. פעילות מחזיק המשרה הייתה נסתרת ואף אדם לא ידע מי הוא. בתנועת ההתנגדות לחסידות השתמשו ברודף הנעלם כדי לצמצם את השפעת החסידים. עדויות לרודף הנעלם נמצאות בשלוש קהילות: וילנה, מינסק וסלונים, כאשר בכל אחת מהם ניתנה פרשנות שונה לתפקיד זה. מוטי זלקין טען שתפקיד זה היה פעיל גם ב-1836 ואף חוסל אדם אשר עסק במלשינות נגד הקהילה היהודית. יאקוב בראפמן בספרו על קהילת מינסק הדפיס תעודה מב' באייר תקס"א בה מפורטים ההרשאות של הרודף הנעלם. שרשבסקי תקף את ספרו של ברפמאן וטען שהתעודות בספר מזויפות, בין טענותיו על הספר טען שאין כזה מושג רודף נעלם, יצחק לויטץ השיב על דבריו והראה שהרודף היה קיים ומהימנותן של התעודות בספרו של ברפמאן לא מוטל בספק. ישראל קלויזנר תרגם את התעודות, ויהושע מונדשיין הדפיסם בכתב העת כרם חב"ד, בין ההרשאות שניתנו לרודף היו, הוצאת הסרבן מהקהילה, למנוע עלייה לתורה ושאר מצוות, למנוע אפשרות השכרה, למנוע מאשתו ללכת למקוה, להטיל איסור לקנות ממנו מלאכה, להפר תנאים שנעשו איתו, לשכור עדי שקר שעשה עבירות ולהענישו. במות הגאון מווילנא בחול המועד סוכות פסקו כל חגיגות החג, (י"ט בתשרי ה'תקנ"ח) לפי השמועות שנפוצו בין המתנגדים, החסידים לא הפסיקו את חגיגות החג ואף חגגו את מותו של הגר"א, הדבר העלה את זעמם של הליטאים וביום זה התקיימה אספה של עשרה מאנשי הקהילה (רח"ש), והם הקימו את מוסד הרודף הנעלם, תפקידו של הרודף הנעלם היה למצוא חסידים או אנשים שתמכו וסייעו להם, כשמצא אחד כזה פנה לבית הדין והם קיבלו את דבריו ללא עוררים, על האדם שנתפס היה מוטל חרם והוא הוכרז כגוי לכל דבר, לא ניתן לו מקום מגורים, לא ניתן לו משרה ותפקיד, פיתו נעשה כדין פת עכו"ם, ועוד. התקנה הוכרזה בהושענא רבא בבית הכנסת בנוכחות כל הקהל, בתקיעות שופר, ובכיבוי נרות. הרב שניאור זלמן מלאדי השתמש בקיומו של תפקיד זה בכדי לבקר את מתנגדי החסידות. בסלונים התפקיד היה אחר לגמרי, בקהילה היו מספר מנויים שתפקידם היה לנהל את ענייני הקהילה, בשל החשש למעילות כספיות מינו אדם שהיה תפקידו לפקח על כל המנויים, המינוי לתפקיד נעשה על ידי גורל ורק הזוכה בתפקיד ידע שזכה בתפקיד. יהושע מונדשיין, הרודף הנעלם, כרם חב"ד, כרך 4 חלק א, עמ' 101–102. קובי בן שמחון, תולדות הגנגסטר היהודי (ראיון עם מוטי זלקין), הארץ, 22.10.04. יצחק לויטץ, החברות היהודית ברוסיה, העבר רבעון לדברי ימי היהודים והיהדות ברוסיה, גיליון ז, תל אביב תש"ך, עמ' 130, באתר אוצר החכמה (צפייה חופשית – מותנית ברישום) קובי בן שמחון, תולדות הגנגסטר היהודי (ראיון עם מוטי זלקין), הארץ, 22.10.04. יאקוב ברפמאן, ספר הקהל, חלק ב תעודה 155, 156. и шерешевский, о книге kaгaлa herepбyгь, 1872 יצחק א. לויטץ, לבקרת ספר הקהל של ברפמן, ציון, שבט תרצ"ח חוברת ג-ב עמ' 170-178, באתר JSTOR הארכיון הציוני, P 16 קופסה 8 הועדה הייתה אחראית על מינוי רב חזן שוחט ונקראה על שם כן אגרות הקודש אגרת עד קלמן ליכטנשטיין, פנקס סלונים א, תל אביב חש"ד, פרק יא, עמ' לב, באתר אוצר החכמה (צפייה חופשית – מותנית ברישום) תוכן הכתבה הועלה פה
למה זה טוב?

למה זה טוב? היא סדרת טלוויזיה ישראלית המשודרת בכאן חינוכית החל מ-24 במרץ 2022. את הסדרה יצרו יגאל שפירא, כרמית אייל-דהאן ויובל סגל, וביים אותה דניאל אדר. האם יכול להיות שלטעות זה דבר טוב? איך בלגן יכול לעזור לנו? ומתי דווקא כדאי לשבור את החוקים? בסדרה דוקומנטרית מצחיקה וצבעונית, אודי ואביעד בודקים איך מה שנתפס אצלנו שלילי יכול להיות גם חיובי ומועיל. למה זה טוב? באתר כאן חינוכית למה זה טוב?, במיזם "אישים" לתיעוד היצירה הישראלית סדרה חדשה של כאן חינוכית בודקת למה זה טוב לפחד, באתר כיפה, 21 במרץ 2022
יונה אושפיז (תעשיין)

יונה אושפיז (1908 – 12 באוקטובר 1970) היה תעשיין בארץ ישראל, שהקים את חברת "יונה אושפיז מנועי חשמל". גם אשתו, יונה אושפיז, הייתה תעשיינית ויזמית. יונה אושפיז נולד בליטא. בוגר הגימנסיון הייהודי בקובנה. עלה לארץ ישראל ב-1936 לאחר שסיים לימודי הנדסת חשמל ומכונות בגרנובל - צרפת. מחלוצי התעשייה הארץ-ישראלית והישראלית בענפי המתכת והחשמל. ב-1938 יזם והקים, פיתח וייצר מנועים חשמליים במסגרת חברת "יונה אושפיז מנועי חשמל". עם הקמתה ובמהלך מלחמת העולם השנייה עיקר פעילות החברה היה במתן שירותים אלקטרו-מכניים, תיקון ושיפוץ מכונות וציוד חשמלי, מנועים וגנרטורים לרשויות המנדט הבריטי ולתעשייה הארץ-ישראלית. בסוף שנות הארבעים הוחל בייצור מנועים חשמליים תלת פאזיים. בשנת 1940 הכיר את יונה קוברינסקי, והם נישאו ב-1942. לאחר נישואיהם שניהם נשאו את אותו שם, יונה אושפיז. פעילות החברה והיקף מוצריה נעשו במקביל להתפתחות התעשייה הישראלית לגווניה ולצרכיה השונים. החברה עסקה, בין היתר, בבניית תחנות כוח עבור חברת החשמל לישראל, מערכות שאיבת המים עבור חברת חברת מקורות, ומתקנים שונים עבור בתי זיקוק לנפט, מתקני תעשייה כימית בנגב ובים המלח, מפעל נשר חיפה ומפעלי נייר אמריקאים ישראליים, ב 1956 קיבל מדליית זהב של משרד התעשייה והמסחר - כהוקרה על היותו חלוץ ומבעלי היוזמה הראשונים של תעשיית החשמל בישראל. יונה אושפיז נפטר באוקטובר 1970 ונטמן בבית העלמין בקרית שאול. מגזין הטכניון גיליון קיץ 2005, עמ' 46 נורית דברת, ‏הנשים הראשונות, באתר גלובס, 6 במאי 2008 עופר אדרת, 2020-1922 | ה"סבתא החביבה" שהתגלתה כאשת ברזל, באתר הארץ, 23 באפריל 2020 מסחר ותעשייה, הצופה, 10 בדצמבר 1945 יונה אושפיז ז"ל, דבר, 14 באוקטובר 1970
יונה אושפיז (תעשיינית)

יונה אושפיז (יולי 1922 – 20 באפריל 2020) הייתה תעשיינית ישראלית, אשתו של התעשיין יונה אושפיז ומנהלת מפעל "יונה אושפיז מנועי חשמל" לייצור מנועים חשמליים, כלת פרס התעשייה (1977), ממדליקי המשואה ביום העצמאות (1985) ועמיתת כבוד של הטכניון (1994). נולדה כבת זקונים לאהרן שמאי קוברינסקי ולרחל לבית סלוצקי, במשפחה בת ארבעה ילדים, בביאליסטוק, פולין, לשם ברחו הוריה בחוסר כל מיקטרינוסלב שבברית המועצות. אחיה הוא אפרים בן ארצי, לימים, אלוף בצה"ל וראש אגף האפסנאות. אביה, אהרן, הצליח לשקם עצמו כלכלית בפולין, והמשפחה עלתה לארץ ישראל בשנת 1924. הוריה עברתו את שם המשפחה לבן ארצי. ילדותה עברה עליה בתל אביב. סיימה לימודיה בגימנסיה הרצליה. בשנת 1940 הכירה את יונה אושפיז, והם נישאו ב-1942. מאז נישואיה הייתה יונה אושפיז מעורבת בפעילות החברה שהקים בעלה, שכלל מפעל לייצור מנועי חשמל תעשייתיים. ראשיתו של המפעל ב-1938 היה במתן שרותי תיקון למנועים וגנרטורים לתעשייה המקומית. עם סיום מלחמת העולם השנייה, החל המפעל בפיתוח, תכנון וייצור מנועי חשמל. הפיתוח המואץ נעשה במקביל להתפתחות שחלה במשק הישראלי, כולל מגוון המוצרים וגודלם. בשנות ה-50 וה-60 חל גידול משמעותי במערך תחנות הכוח של חברת החשמל, מערכות קדוחי מים של חברת מקורות, והקמתם של התעשיות הכימיות והפטרוכימיות. השקעות אלו נדרשו לאספקה מקומית של ציוד חשמלי-מכני גדול ואמין מורכב. החברה הייתה בין אלו שתרמו למשק הישראלי בראשית צעדיו בתחומים אלו. בשנת 1950 לקה בעלה, יונה אושפיז, בהתקף לב, ובעת שהותו בבית החולים, לצד טיפולה בו, לקחה על עצמה אושפיז את הדאגה להמשך תפקודו של המפעל. לאחר ההחלמה המשיכה לעבוד במפעל, כאשר מעורבותה בניהול השוטף הלכה וגברה. לאחר פטירתו של בעלה באוקטובר 1970, נטלה על עצמה את ניהול החברה. יונה אושפיז הייתה לאישה הראשונה שקיבלה את פרס התעשייה בישראל, באפריל 1977. במשך שנים רבות הייתה חברת בנשיאות התאחדות התעשיינים. ב-1994 קבלה תואר עמית כבוד של הטכניון - המכון הטכנולוגי לישראל. ב-2001 קיבלה אות הוקרה של תעשיית המתכת והחשמל אל אגוד התעשיות של התאחדות התעשיינים. ב-2004 קיבלה אות הוקרה על מפעל חיים בתחום הנדסת החשמל מטעם משרד התשתיות הלאומיות. ב-2006 קיבלה אזרחות כבוד של העיר חולון. וב-2009 קיבלה את "אות יקיר התעשייה" על שם אריה שנקר. ב-2013 קיבלה את אות יקירת הגמלאים בתעשייה. נפטרה באפריל 2020. מגזין הטכניון גיליון קיץ 2005, עמ' 46 נורית דברת, ‏הנשים הראשונות, באתר גלובס, 6 במאי 2008 עופר אדרת, 2020-1922 | ה"סבתא החביבה" שהתגלתה כאשת ברזל, באתר הארץ, 23 באפריל 2020 יום העצמאות | 1985, באתר כאן ארכיון, 24 באפריל 1985 אתר אגודת דורשי הטכניון בישראל דוד תדהר (עורך), "שמאי קוברינסקי", באנציקלופדיה לחלוצי הישוב ובוניו, כרך ח (1957), עמ' 3046 יונה קוברינסקי, יונה אושפיז נשואים, דבר, 29 במרץ 1942 8 תעשיינים חתני פרס התעשייה, דבר, 29 ביוני 1977 פרס התעשייה לשמונה תעשיינים, דבר, 26 ביוני 1977 מקבלי פרס תעשייה, אתר התאחדות התעשיינים בישראל עפרה שטראוס-להט - כלת פרס התעשייה, באתר ynet, 5 בספטמבר 2000 אורה קורן, התעשיינית הוותיקה יונה אושפיז תקבל את אות יקירת הגמלאים בתעשייה, באתר TheMarker‏, 5 במאי 2013 יונה אושפיז ז"ל | הארץ, ידיעות אחרונות, מנוחה, באתר מודעות אבל, ‏21 באפריל 2020
שירת סרטני הנהר

שירת סרטני הנהר (באנגלית: Where the Crawdads Sing) הוא רומן מאת דליה אוונס אשר יצא בשנת 2018. הספר זכה ברשימת רבי-המכר של הניו יורק טיימס לשנת 2019 ולשנת 2020 מכיוון שעקף את כל שאר רבי-המכר במשך 32 שבועות לא רצופים. הספר מספר על ילדה הרפתקנית בשם קאיה, שנולדה וגדלה בביצת עשב בצפון קרולינה בין השנים 1952 ל-1969. כשהיא נתקלת בשני צעירים מהכפר שנמשכים אל יופייה הפראי וההרפתקני, היא מרשה לעצמה להיפתח לחיים חדשים. ציר הזמן השני בסיפור עוסק בחקירת רצח לכאורה של צ'ייס אנדרוז, הכוכב המקומי, בבארקלי קוב, עיירת חוף בדיונית באזור. הספר נבחר והופיע ב-"מועדון הקריאה של ריס" (ריס וית'רספון) בספטמבר 2018 ובנוסף נבחר למבחר הספרים הטובים ביותר של הקמעונאית בארנס אנד נובל לשנת 2019. בדצמבר 2019 הספר כבר מכר 4.5 מיליון עותקים, והוא היה ספר הסיפורת שמכר הכי הרבה עותקים בשנת 2019. הספר גם זכה במקום הראשון בשנת 2019 לספרי הסיפורת הכי נמכרים ברשימת ספרי אמזון. בשנת 2022, הספר הגיע למקום ה-14 ברשימת הספרים הכי נמכרים בשנת 2021, הספר מכר באותה שנה 625,559 עותקים, כך על פי נתוני Publishers Weekly. על פי נתוני ינואר 2022, הספר מכר 12 מיליון עותקים. סרט הדרמה "שירת סרטני הנהר" המבוסס על הרומן, יצא בבתי הקולנוע בארצות הברית ובמדינות נוספות ב-15 ביולי 2022. הסרט יצא לאקרנים בישראל באוגוסט 2022. את הסרט ביימה אוליביה ניומן לפי תסריט שכתבה לוסי אליבר, והפיקה ריס וית'רספון, ומככבים בו דייזי אדגר-ג'ונס, טיילור ג'ון סמית', האריס דיקינסון, מייקל הייאט, סטרלינג מייקר ג'וניור ודייוויד סטראתיירן. פסקול הסרט כולל פזמון בשם "Carolina", שכתבה ומבצעת טיילור סוויפט, והפיק ארון דסנר. ב-23 ביוני 2022 הודיעה סוויפט בחשבון האינסטגרם שלה, שהשיר יופץ כסינגל רשמי בחצות אותו לילה, לפי שעון החוף המזרחי (אנ') בארצות הברית (בוקר 24 ביוני, שעון ישראל). שירת סרטני הנהר (סרט) שירת סרטני הנהר, באתר OCLC (באנגלית) Grey, Tobias (2018-11-12). "With 'Where the Crawdads Sing,' a Debut Novel Goes Big". Wall Street Journal (באנגלית אמריקאית). ISSN 0099-9660. נבדק ב-2022-03-23. "Combined Print & E-Book Fiction - Best Sellers - Books - The New York Times". The New York Times (באנגלית אמריקאית). ISSN 0362-4331. נבדק ב-2022-03-23. "Combined Print & E-Book Fiction - Best Sellers - Books - Jan. 5, 2020 - The New York Times". The New York Times (באנגלית אמריקאית). ISSN 0362-4331. נבדק ב-2022-03-23. Where the Crawdads Sing by Delia Owens review – in the swamps of North Carolina | Books | The Guardian, web.archive.org, ‏2019-04-05 שירת סרטני הנהר - דליה אוונס, באתר www.e-vrit.co.il Hello Sunshine, web.archive.org, ‏2019-06-20 Barnes & Noble, Barnes & Noble's Best Books of 2018, Best Books of the Year 2018, Books, Barnes & Noble (באנגלית) Alter, Alexandra (2019-12-21). "The Long Tail of 'Where the Crawdads Sing'". The New York Times (באנגלית אמריקאית). ISSN 0362-4331. נבדק ב-2022-03-23. 'Crawdads,' 'Becoming' Top Amazon 2019 Lists, web.archive.org, ‏2019-12-06 John Maher |, Dav Pilkey Dominated the 2021 Bestseller List, PublishersWeekly.com (באנגלית) Olson, Samantha (June 22, 2022). What We Know About Taylor Swift’s New Song “Carolina”. Seventeen retrieved June 23, 2022 Evans, Greg (June 23, 2022). Taylor Swift Teases Midnight Release For ‘Carolina’ From ‘Where The Crawdads Sings’. Deadline Hollywood, retrieved June 23, 2022
צנתור עורק הערמונית

צנתור עורק הערמונית (באנגלית: Prostatic artery embolization) הוא הליך לא-ניתוחי המבוצע על ידי רדיולוג התערבותי שבמהלכו משתמשים בקטטר על מנת לחסום את אספקת הדם לבלוטת הערמונית בעזרת מיקרו-חלקיקים קטנים על מנת לטפל בהגדלה שפירה של הערמונית (BPH). גברים עם הגדלה שפירה של הערמונית עלולים לסבול מתסמינים הקשורים לחסימה בדרכי השתן התחתונות, כגון קושי בהטלת שתן, חוסר יכולת להטיל שתן, זרם שתן חלש או צורך במתן שתן לעיתים קרובות (לעיתים קרובות כולל הטלת שתן לילית). אם התסמינים גורמים להפרעה משמעותית באיכות החיים, ניתן לטפל תחילה באמצעות תרופות הניטלות דרך הפה, כגון חוסמי אלפא, מעכבי 5-אלפא רדוקטאז או מעכבי פוספודיאסטראז-5. אלה עם תסמינים חמורים/מתקדמים, אלו הסובלים מתופעות לוואי כתוצאה מהטיפול או כאלה שאינם חווים הקלה בתסמינים לאחר נטילת התרופות, יש לעבור לטיפול מתקדם יותר, כמו צנתור עורק הערמונית או כריתה של הערמונית. ההליך מבוצע תחת הרדמה מקומית, ולאחריה הרדיולוג ההתערבותי מקבל גישה למערכת העורקים של המטופל על ידי ניקוב וכניסה לעורק הירך או העורק הרדיאלי, בדרך כלל בהנחיית אולטרה סאונד, עם מחט חלולה המכונה "טרוקר". דרך המחט מושחל חוט מנחה ולאחר מכן מוסר הטרוקר המשמש כאמצעי גישה בלבד. מחליקים צינורית על חוט ההנחיה וברגע שהיא נמצאת במקומה מסירים את החוט. לאחר מכן, חומר ניגודי מוזרק דרך הצינורית תחת שיקוף על מנת להעריך את האנטומיה של כלי הדם. טכניקה זו משמשת כדי לסייע באיתור עורק הערמונית וקידום הקטטר אליו. לאחר מכן מוזרקים חלקיקי פוליוויניל אלכוהול (Polyvinyl alcohol) לעורק על מנת לסתום אותו ולמנוע מדם להגיע אל הערמונית, וכתוצאה מכך מופחת גודל הערמונית. צנתור ערמונית מוגדלת, באתר Medico צנתור הערמונית לטיפול בהגדלה שפירה באתר Endorad "Prostate artery embolisation for benign prostatic hyperplasia | Guidance and guidelines | NICE". www.nice.org.uk (באנגלית בריטית). נבדק ב-2017-03-08. "Prostate artery embolisation for benign prostatic hyperplasia | 2-The-procedure | Guidance and guidelines | NICE". www.nice.org.uk (באנגלית בריטית). נבדק ב-2017-03-08. Traish AM, Hassani J, Guay AT, Zitzmann M, Hansen ML (במרץ 2011). "Adverse side effects of 5α-reductase inhibitors therapy: persistent diminished libido and erectile dysfunction and depression in a subset of patients". The Journal of Sexual Medicine. 8 (3): 872–84. doi:10.1111/j.1743-6109.2010.02157.x. PMID 21176115. {{cite journal}}: (עזרה) "Prostatic Artery Embolization". de Assis AM, Moreira AM, de Paula Rodrigues VC, Yoshinaga EM, Antunes AA, Harward SH, et al. (בינואר 2015). "Prostatic artery embolization for treatment of benign prostatic hyperplasia in patients with prostates > 90 g: a prospective single-center study". Journal of Vascular and Interventional Radiology. 26 (1): 87–93. doi:10.1016/j.jvir.2014.10.012. PMID 25541446. {{cite journal}}: (עזרה) Wang MQ, Guo LP, Zhang GD, Yuan K, Li K, Duan F, et al. (באפריל 2015). "Prostatic arterial embolization for the treatment of lower urinary tract symptoms due to large (>80 mL) benign prostatic hyperplasia: results of midterm follow-up from Chinese population". BMC Urology. 15 (15): 33. doi:10.1186/s12894-015-0026-5. PMC 4403829. PMID 25887036. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קופר (נהר)

נהר קופר (אנגלית: Copper River) הוא נהר שאורכו כ-460 ק"מ, הנמצא באלסקה, שבארצות הברית. בחלקו הגדול זורם נהר קופר לאורך הרי וראנגל והרי צ'וגאץ'. הנהר מפורסם במערכת האקולוגית שבשפך הדלתה שלו, וכן בדגי הסלמון שבשפכו, הנחשבים בין הדגים היקרים מסוגם. מקורות המים של נהר הקופר הם במי קרחונים שהפשירו בפסגות הר וראנגל. מקור השם הוא במחצבי הנחושת (copper בשפה האנגלית), ששימשו את האינואיט - תושביה הקדומים של אלסקה, לאחר מכן, את המתיישבים מהאימפריה הרוסית, ובהמשך את המתיישבים האמריקנים. מדיה וקבצים בנושא קופר בוויקישיתוף טבע בשפך נהר קופר (באנגלית)